แถวๆถนนเลี่ยงเมืองนนท์-สนามบินน้ำ มีร้านส้มตำเยอะมากกก แต่มีร้านนี้ร้านเดียวที่มีแอร์

ตำสะท้านทรวง ตั้งอยู่ในสนามบินน้ำมาร์เก็ต เพิ่งเปิดได้ไม่นาน เป็นร้านส้มตำติดแอร์ เป็นอีกทางเลือกให้ลูกค้าที่อยากกินส้มตำในแอร์เย็นๆ ไม่อยากเจอฝนหรือยุง

บรรยากาศร้านโล่งๆ โปร่งๆ ง่ายๆ สบายๆ ไม่แออัด

สั่งอาหารไปหลายอย่าง
1. ปีกไก่ทอด เป็นปีกเล็กๆ ทอดมากำลังดี จานนี้ อร่อยเลย 70 บาท
2. หอยแครงลวก หอยไซส์กำลังดี ปานกลางถึงใหญ่ สดเลือดซิบๆ มาตอนแรก หอยไม่อ้า แกะไม่ไหว บอกพนักงานๆรีบเอาไปแกะให้ในครัว ออกมาสวยงาม
3. ตำกุ้งสด มาแบบกุ้งดิบๆสดๆ บอกพนักงานๆก็เอากุ้งไปลวกให้ จานนี้ อร่อยเลย รสชาติเป๊ะ 80 บาท
4. ขนมจีนผัด อร่อยพื้นๆ 55 บาท
5. คอหมูจิ้มแจ่ว เป็นจานเดียวที่แอบผิดหวังเพราะออกมาแห้งเกิน คอหมูน่าจะมีมันแซมฉ่ำๆ แต่นี่ออกแนวชืดๆ 80 บาท

โดยรวม อร่อย บริการดี ราคาไม่แพง ชอบตรงมีแอร์ แพงกว่าข้างทางจานละนิดหน่อย แต่นั่งสบาย ไม่กลัวร้อน ไม่กลัวฝน ไม่กลัวยุง 

ที่จอดรถ จอดในโครงการได้เลย